2002D0255 — ET — 19.01.2008 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:

▼B

KOMISJONI OTSUS,

25. märts 2002,

millega kehtestatakse ühenduse ökomärgise andmise ökoloogilised kriteeriumid teleritele

(teatavaks tehtud numbri K(2002) 1142 all)

(EMPs kohaldatav tekst)

(2002/255/EÜ)

Artikkel 1

Selleks et teleritele võiks määruse (EÜ) nr 1980/2000 alusel anda ühenduse ökomärgise, peavad telerid kuuluma käesoleva otsuse artiklis 2 määratletud tooterühma ja vastama lisas kindlaksmääratud kriteeriumidele.

Artikkel 2

Tooterühma „telerid” kuuluvad:

„Võrgutoitel töötavad elektroonilised seadmed, mis on konstrueeritud satelliidi, kaabli või antenni abil levitatavate TV analoog- või digitaalülekandesignaalide vastuvõtmiseks, dekodeerimiseks ja kuvamiseks ja mille ekraani suurus on kümme tolli (25 cm) või rohkem.”

Artikkel 3

Haldusotstarbel antakse kõnesolevale tooterühmale koodnumber „022”.

▼M3

Artikkel 4

Telerite tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. märtsini 2009.

▼B

Artikkel 5

Käesolev otsus on adresseeritud liikmesriikidele.

LISA

RAAMISTIK

Kriteeriumide eesmärk

Nende kriteeriumide eesmärk on eelkõige edendada:

Need kriteeriumid soodustavad heade tavade rakendamist (optimaalne keskkonnakasutus) ja suurendavad tarbija keskkonnateadlikkust. Lisaks sellele soodustab plastosade märgistamine ringlusse võtmist.

Kriteeriumid on kehtestatud tasemel, mis soodustab väiksema keskkonnamõjuga toodetud telerite märgistamist.

Hindamise ja vastavuse tõendamise nõuded

Iga kriteeriumi kohta esitatakse hindamise ja vastavuse tõendamise erinõuded.

Peale iga kriteeriumi puhul osutatud katsemeetodite võib vajaduse korral kasutada ka muid katsemeetodeid tingimusel, et nende samaväärsuse on kinnitanud taotlust hindav pädev asutus.

Võimaluse korral tehakse katsed nõuetekohaselt akrediteeritud laboratooriumides või standardi EN ISO 17025 nõuetele vastavates ja asjakohaste katsete tegemiseks pädevates laboratooriumides.

Vajaduse korral võib pädev asutus nõuda tõendavaid dokumente ja teha sõltumatuid kontrolle.

Pädevatele asutustele soovitatakse taotluste hindamisel ja kriteeriumidele vastavuse kontrollimisel arvestada selliste tunnustatud keskkonnajuhtimissüsteemide nagu EMAS ja ISO 14001 rakendamist (märkus: nende juhtimissüsteemide rakendamist ei nõuta).

KRITEERIUMID

1. Energiasääst

Pon,bc on teleri energia baastarve töörežiimis. See arvutatakse järgmise valemiga:

Hindamine ja tõendamine:

taotleja esitab katseprotokolli, milles deklareeritakse, et kõigi eespool mainitud režiimide puhul on energiatarve mõõdetud standardis EN 50301 (mõõtmismeetodid TV ringlevisaadete vastuvõtjate puhul) esitatud menetlustega. Katseprotokollis esitatakse iga režiimi puhul mõõdetud energiatarve, arvutatud energia baastarve töörežiimis ja arvutatud energiatarbe protsent baastarbest töörežiimis.

2. Kasutusea pikendamine

Valmistaja annab kommertsgarantii selle tagamiseks, et teler töötab vähemalt kaks aastat. See garantii kehtib alates tarbijale tarnimise kuupäevast.

Ühildatavate varuosade kättesaadavus tagatakse 7 aasta jooksul pärast tootmise lõpetamist.

Hindamine ja vastavuse tõendamine:

Taotleja esitab deklaratsiooni toote vastavuse kohta nendele tingimustele.

3. Tagasi- ja ringlussevõtmine

Valmistaja peab võimaldama toote ja vahetatavate osade tasuta tagasiandmise ringlussevõtmiseks, välja arvatud kasutaja poolt saastatud esemed.

Lisaks sellele peab toode vastama järgmistele tingimustele:

a) valmistaja kontrollib seadme osade lahtimonteerimist ja esitab lahtimonteerimise aruande, mis tehakse taotluse korral kolmandatele isikutele kättesaadavaks. Aruandes kinnitatakse muu hulgas, et liited on:

Hindamine ja vastavuse tõendamine:

Taotleja ja/või tema tarnija(d) esitab (esitavad) deklaratsiooni toote vastavuse kohta nendele tingimustele. Taotleja esitab taotlust hindavale pädevale asutusele lahtimonteerimise aruande koopia.

4. Kasutusjuhend

Tootele lisatakse müümisel asjakohane kasutusjuhend, milles antakse nõu õige keskkonda arvestava kasutuse kohta, eelkõige esitatakse:

a) teave selle kohta, et kui telerit mõnda aega ei vaadata, tuleb ta telerilüliti abil välja lülitada, kuna see vähendab energiatarvet;

c) teave selle kohta, et kasutuse ajal saab elektritarvet oluliselt vähendada, kui vähendada pildi heledust, ning et see vähendab ka üldisi kasutuskulusid;